Fašistoidnim ljevičarima nazvao je pjevač Marko Perković Thompson, dobitnik Porina za hit godine, svu silu Šibenčana i njihovih gostiju koji su ustali u obranu kluba Azimut kojem prijeti zatvaranje jer je biskupu to omiljeno urbano mjesto – preglasno.

Klub se, naime, nalazi uz katedralu sv. Jakova u Šibeniku a biskup Ante Ivas na misi za Veliku Gospu prigovorio je riječima: Noćne zabave uz zaglušujuću i izluđujuću buku, često tako bezobzirnu da mnogi ne mogu više živjeti u svojim kućama ni moliti u svojim crkvama, pa ni u katedralama, nude se sve više kao vrhunac moderne zabave, naročito djeci i mladima.

U obranu biskupu stao je popularni pjevač i to na svojoj Facebook-stranici.

– Dragi prijatelji, u situaciji kada nam našeg dragog prijatelja, oca biskupa Antu Ivasa napadaju fašistoidni ljevičari, isti oni koji godinama napadaju Thompsona, oni koji naše svećenike nazivaju "klerofašistima" a nas katolike "klerotalibanina", koji su se drznuli u izjavama da naš biskup nema pravo glasa, zbog nezakonite zarade dvojice ugostitelja predvode prosvjede protiv biskupa ispred biskupove kuće, oni za koje su hrvatski branitelji fašisti, mi kao i sam Thompson dajemo puno podršku ocu biskupu Anti Ivasu i molimo dragoga Boga da mu u ovim neuobičajenim trenutcima za koje smo mislili da su ostali u smeću komunističke prošlosti, kad su povlašteni napadali naše svećenike, naše vrijednosti i svetosti koje želimo svjedočiti i živjeti, da mu podari snage i jakosti kako bi mogao kao i do sada uvijek svjedočiti ljubav prema Bogu i bližnjemu.

Foto: Duško Jaramaz/Pixsell

– Oni koji nemaju časti ni poštovanja ne samo prema Božjoj službi nego i prema starosti oca biskupa neka se zapitaju bi li vodili prosvjede i uznemiravali svoje roditelje ili se to događa upravo zbog toga što im nije podaren odnos poštovanja prema vrijednostima dostojnim čovjeka. Pozivamo i vas da date potporu našem dobrom ocu biskupu Anti Ivasu, stoji u Thompsonovom statusu.

>>Decibeli ometaju san i molitvu biskupa pa Azimutu traže novu pozornicu

>>Sukob s policijom zbog glasne muzike, uhićeni vlasnici kluba